18.12.2020
Аԥсны Аҳәынҭқарра Ахада Аслан Бжьаниа Урыстәылатәи Афедерациахь иусуратә ныҟәарақәа рҳәаа иҭагӡаны имҩаԥысыз Урыстәылатәи Афедерациа Афедералтә шәахтә маҵзура анапхгаҩы Даниил Егорови иареи реиԥылараан АШӘМ анапхгаҩы далацәажәеит ашәахтә напхгараҭараҟны аԥхьагылара змоу атехнологиақәа рхархәара аԥышәа, иара убас Афедералтә шәахтә маҵзура иаԥнаҵаз ашәахтә напхгараҭара ацифратә екосистема есааира аиӷьтәра шымҩаԥысуа атәы, иқәгылоу ауснагӡатәқәа рыӡбара ишацхраауа.
Еиҳа инарҭбааны Д.Егоров дазааҭгылеит Онлаин-ККТ асистема аԥҵареи аларҵәареи ртәы, иара убас зхала зхы ныҟәызго атәылауаа ашәҟәы рҭаҩреи урҭ ашәахтәқәа «Сара сшәахтә» дыршәаразы Аԥшьы атәы. Ахада зҿлымҳара ду аиҭеит аналитикатә мыругақәа.
Аиԥылара аихшьалақәа рыла аганқәа аԥхьаҟатәи лыҵшәа змоу аусура ишақәгәыӷуа атәы азгәарҭеит иагьрылацәажәеит урыстәылатәи атехнологиақәа Аԥсны Аҳәынҭқарраҟны рхархәаразы алшарақәа.
Аиԥылара далахәын аԥыза-министр, аекономика аминистр Кристина Озган.